Efter præcis 24 timer på et løbebånd på Safariscenen i Aalborg Zoo kunne Stine Rex og Peter Torjussen træde ned fra løbebåndet og kalde sig indehavere af flere rekorder. Efter 24 timer endte Stine Rex med at blive indehaver af hele to rekorder: Ved 185 kilometer-mærket blev hun bedste kvinde i Danmark, og ved 217 kilometer-mærket blev hun 2. bedste kvinde i verden. Hun endte med at løbe 222,6 kilometer. - Jeg stopper nu, fordi jeg ikke gider mere og har nået mine mål. Jeg har lavet en danmarksrekord - slået med omkring 35 kilometer - og er blevet nummer to i verden. Peter Torjussen kunne ved 207,9 kilometer-mærket kalde sig indehaver af rekorden som bedste mand i Danmark i løb på løbebånd i 24 timer. Han endte på 224,3 kilometer. - Jeg ved ikke, hvad jeg skal sige. Jeg var her jo bare som Stines vandbærer. Det er jeg jo stadigvæk - så jeg er overrasket, sagde han efter afslutningen på løbet med et glas champagne i hånden. Det hele begyndte torsdag klokken 12 gik starten til en helt særlig begivenhed på Safariscenen i Aalborg Zoo: Stine Rex og Peter Torjussen ville forsøge at slå danmarksrekorden for 24 timers løb på løbebånd for både mænd og kvinder. Kendte og ukendte gæster sluttede sig til Udover Stine Rex og Peter Torjussen kom flere gæster i løbet af de 24 timer og løb med dem en time ad gangen. Heriblandt borgmester i Aalborg Kommune, Thomas Kastrup-Larsen, der som en af de første var troppet op for at støtte den gode sag – på trods af, at han for nylig har haft coronavirus. - Normalt synes jeg, det er kedeligt at løbe på løbebånd, men når det er sammen med nogle andre, så er det rigtigt fint, og så er det en god sag, fortalte han, mens han var ved at få benene op i omdrejninger. Omkring 17.30 tikkede en helt særlig videohilsen ind. Det var astronauten Andreas Mogensen, der fortalte om, hvordan Stine Rex har motiveret ham til at begynde at løbe. Alt gik efter planen Efter 3,5 time havde Stine Rex stadig så meget overskud, at hun mente, lokkerne trængte til at blive sat. Derfor fik hun leveret hårlak fra sin datter og gav også lige løberen ved siden af et skud. Flere seere og læsere havde i løbet af dagen sendt spørgsmål afsted til Stine Rex, som vi sendte videre til hende sidst på aftenen. I løbet af morgenen var det dog en lidt anden Stine Rex, der gav interview på løbebåndet. - Jeg har det fint, selvom jeg har haft en krise i nat, hvor jeg har haft dårlig mave. Men det lykkedes alligevel. Jeg har taget det time for time - jeg er røvtræt af at løbe på løbebånd. Så det er dejligt, at der nu kommer folk i teltet igen, lød det fra Stine Rex. Omkring klokken 11 - knap en time før rekordforsøgets afslutning - måtte hun en tur af løbebåndet. Næste udfordring i løbeskoene for Stine Rex bliver 246 kilometer i Grækenland. Rørende historier fra patienter og pårørende Det var ikke kun på løbebåndet, der var mødt folk op for at bakke op om foreningens forsøg på at sætte fokus på organdonation. Jonny Hefty bakkede op om projektet ved at male et af sine velkendte Muggen Ræv-motiver, der senere blev bortauktionereret. - Man skulle da være et skarn, hvis ikke man støtter en god sag, og så kan jeg jo godt lide at få sneget min ræv ind alle mulige steder, grinede Jonny Hefty. Også den professionelle badmintonspiller og ambassadør for Organdonation – ja tak!, Christinna Pedersen, havde begivet sig ud i Zoologisk Have. Hendes lillebror blev i 2018 syg med en dårlig nyre og blev reddet, da hendes far donerede en nyre. - Vi skylder hinanden at tage stilling. Spørger du ni ud af ti,  der pludselig bliver syge, vil de gerne modtage organer - så er det også fair, at man er parat til at afgive organer, hvis man har mulighed for det før eller efter døden, sagde hun. Datter overlevede med ny lever For familien Redder er organdonation årsagen til, at de har en datter. I 2017 blev Carina Redder ramt af kræft i leveren og blev levertransplanteret allerede efter 14 dage. Hun havde ikke selv taget stilling til organdonation inden, men oplevelsen af selv at stå i situationen gjorde, at de nu selv kæmper for formålet, og Mikkel Hedberg Redder tog da også lige en time på løbebåndet. - Det er stort, at løbere som Stine og Peter løber for personer som mig. Det kan man godt få tårer i øjnene af. Organdonation har haft en kæmpe betydning for os, siger Carina Hedberg Redder, mens hun kigger på sin lille datter og mand. To-årige Lucas er nyresyg og skal opereres, når han bliver lidt større. TV2 Nord interviewede i den forbindelse familien, da de var mødt op for at støtte Stine Rex og foreningen. Fejring på programmet

Opsummering:
Slutresultatet blev 222,6 kilometer, da ultraløberen Stine Rex forsøgte at slå danmarksrekorden i løb på løbebånd for mænd.